شەفەق
نیوز/ سەرچەوەیگ ئەمنی لە دیالە، ئمڕوو یەکشەممە، ئاشکرای هویردەکاریەیل رفیان و کوشتن
بزگیریگ لە سنوور خوەرهەڵات پارێزگاگە کرد، ک گاڵداین تاوانەگە مەزهەوی بویە.
سەرچەوەگە
ئەرا ئاژانس شەفەق نیوز وت: دوو کەس مەزەنە کریەێد لەناو یەکیگ لە باڵە چەکدارەیل کار
کەن، بزگیریگ لەناو تەمەن پەنجا ساڵان خەڵک ناوچەی ندا لە باکوور مەنەلی رفاننە، و
بردنەسەی وەرەو زەوییگ کشتوکاڵی وە دویری ١٥ کیلومەتر لە ناحیەی قەزانیە، لە ناوچەی
شەعنون کنار ناو ناوچەی تەوساق لە سنوور مەنەلی، و لەورا کوشتنەسەی ونانەسەی خاک.
دیاری
کرد ک تەرمەگە لەناو زەوییگ لە پارێزگای واست کنار پارێزگای دیالە لەژیر خاک پەیای
کریا، وتیش: دەزگا ئەمنیەیلە لەبنەمای مینەکردن و وەشکین هەواڵگری توەنستن یەکیگ لە
بکوشەیل دەسگیر بکەن، و ئەوەکە دویای دەورگردن ماڵەگەی وایە، وهیمان هیزە ئەمنیەیلە
کەفتنەسە شوینی.
سەرچەوەگە
ئاشکرا کرد ک رویداوەگە وەگورەی قسەی توومەتبارەگە مەزهەوی بویە وە دەسپیچگ ئەوە ک
گوایە قوربانیەگە پاڵپشتی گرووپەیل تیرۆری کەێد، وهیمان لێکوڵینەوە وەردەوامە ئەرا
رەسین وە بندروس کارەگە.
زانیاریەیلیگ
ئاژانس شەفەق نیوز لەلی ئاگادارە، وهیمان راسیەگەی مسۆگەر نییە، ئویشن: قوربانیەگە
بزگیر فرووشتن و سەنین پەسە، وەناو مەهدی تەلاگ مسەرهەد، کەسیگە لەناوچەی ندا ناسیاگە،
ئمڕوو تەرمەگەی لە دەورگرد ناحیەی قەزانیە پەیا کریا، ک لەورا نریاسە خاک، دویای ئەوە
ک کەسەیلیگ داوای ٢٠٠ هەزار دۆلار لە خانەوادەی کردنە.
